Downloaded from YTS.MX
Official YIFY movies site: YTS.MX
U ovoj šumi obitava najveća i najteža
od svih životinja koje žive na drveću.
Tijekom dugog života
one možda nikad ni ne kroče na tlo.
Zato se o njima tako malo znalo
do prije samo nekoliko desetljeća.
No ubrajaju se među naše najbliže srodnike
i s nama dijele gotovo 30 tjelesnih obilježja.
Čak i njihovo ime orang hutan znači „šumski čovjek”.
Unatoč golemoj veličini i snazi,
riječ je o blagim, zamišljenim stvorenjima koja znaju rješavati probleme
i koja su nam možda bliža od ijednog drugog čovjekolikog majmuna.
Kad gledamo orangutana, teško je ne prepoznati dio sebe.
Iako možda nikad nećemo saznati o čemu točno razmišljaju,
nema dvojbe da razmišljaju.
TAJNI ŽIVOTI ORANGUTANA
Orangutani su nekoć živjeli diljem indonezijskog otoka Sumatre.
No veliki dio njihove šume sada je posječen.
A danas je njih nekoliko tisuća preostalih ograničeno na daleki sjever.
Jedno se mjesto ističe.
Suaq.
Maleni potez močvarne šume...
na zapadu omeđen rijekom Limbang
koja zaustavlja širenje ljudi.
Šuma Suaq nije se mijenjala tisućama godina.
To je glavno stanište orangutana…
i danas ima najveću gustoću crvenodlakih čovjekolikih majmuna
na cijelom planetu.
Ondje živi više od 200 jedinki koje se mogu identificirati.
Proteklih 30 godina
proučavaju ih znanstvenici Istraživačkog projekta orangutana.
No bili ti promatrači terenski znanstvenici ili filmaši,
nije dovoljno samo nazirati orangutana
u krošnjama močvare.
Morate ih vidjeti izbliza, visoko u krošnjama.
A nove tehnike snimanja, kao što su male bespilotne letjelice,
sada nam upravo to omogućavaju
te otkrivaju više detalja iz njihova privatnog života no ikad prije.
Orangutani su u pravilu samotnjaci,
no oni koji žive ovdje neobično su druželjubivi.
Promatraju i uče jedni od drugih
te su tako stvorili jedinstvenu kulturu.
Orangutani inače rijetko upotrebljavaju oruđe,
ali ovdje to pravilo ne vrijedi,
i takve se vještine prenose s koljena na koljeno.
U središtu ovog dugotrajnog istraživanja tri su blisko povezane ženke.
Najstarija je Friska,
koja vješto isisava termite iz štapova.
Ima više od 60 godina i među najstarijim je orangutanima u divljini.
Sljedeća je Friskina kći Ellie koja neprekidno jede.
I, na kraju, Ellieno dijete Eden,
koje se približava najvećoj prekretnici u životu jednog orangutana.
Prepoznatljiva je po čuperku na glavi
koji ima od djetinjstva.
Ovo je Eden, stara dvije godine,
s mamom Ellie.
Veza između majke orangutana i djeteta
među najdužima je i najčvršćima u životinjskom svijetu,
odmah iza ljudi.
Mladi orangutan provodi tisuće sati promatrajući majku.
Tako uči koje su od tisuća vrsta biljaka u prašumi
sigurne za jelo…
i, što je jednako važno, kako ih jesti.
Taj nauk može potrajati cijelo desetljeće.
No to je bilo prije šest godina.
Eden danas ima osam godina i zna mnogo toga o prašumi.
Naučila je koje su biljke u ovom moru zelenila jestive.
Ono što se još nije promijenilo njezin je odnos s majkom.
Ellie nikad nije daleko,
a Eden i dalje najbrže nalazi hranu tako što je promatra.
Hranu poput ovih termita.
Eden živi tako što dijeli s majkom.
Sve dosad.
To pljeskanje nije dobar znak.
Nešto se promijenilo.
Stigao je netko novi.
Upola je manji od ljudskog djeteta
i vjerojatno je prvo novorođenče koje je Eden vidjela.
Jako je zbunjena.
Iako pridošlicu svakako vrijedi promotriti izbliza.
No njezina majka ne želi da se previše približi.
Osam godina majka i prvorođena kći sve su činile skupa.
Sad su dvije jedinke postale tri
i sve se doima drukčijim.
Ipak, i dalje je najpametnije slijediti mamu.
Čak i u dobi od osam godina Eden je uvijek držala majku na oku.
To nije lako u gustoj prašumi…
no bilo bi opasno izgubiti se.
A gdje god da je Ellie, hrana nije daleko.
Kako bi napajali svoj veliki mozak i tijelo,
orangutani većinu dana jedu.
Voće amla samo je jedno od tristotinjak vrsta namirnica
koju će Ellie i Eden jesti.
Prikupljanje nekih namirnica zahtijeva posebne tehnike.
Eden je naučila da je uvijek najbolje oponašati mamu.
Ali kad te grickalica može gricnuti,
treba besprijekorno ovladati tehnikom.
Eden će brzo naučiti da vršci prstiju
nisu najbolji alat za hvatanje mrava.
Kao i uvijek, ništa se ne može ispriječiti između Ellie i hrane,
pa ni ruka mladunca.
Uz dojenče koje mora hraniti,
Ellie mora unositi oko 3000 kalorija na dan.
Lišće im je važan dio prehrane.
No i pravu vrstu lišća treba preraditi.
A to znači ispljunuti gorke tanine.
Novorođeni orangutani mnogo spavaju, baš kao i ljudska djeca.
Jedina je razlika što oni to moraju činiti
dok se čvrsto drže za majku.
Nakon nekoliko sati hranjenja orangutani rado odrijemaju.
No čini se da je mladunče zauzelo Edenino mjesto u gnijezdu.
Teško je kad vam se čini da majka
više nije zainteresirana za vas kao prije.
Uskoro će Eden morati naći novi dom u ovoj šumi
i sama se snalaziti.
Negdje drugdje u susjedstvu
i Edenin rođak Pepito suočava se s trenutkom istine.
Njegova majka Piniata spremna je za drugo mladunče.
Godinu je dana stariji od Eden
i Pepitu je ovo jasan znak kako je vrijeme da se udalji.
Osamostaljenje je najopasniji trenutak u životu mladog orangutana.
Da biste uspjeli, trebate znanje, samopouzdanje
i budnost.
A ima li boljeg načina da pokažete samopouzdanje
nego da porazite demone u močvari?
Makar bila riječ samo o bezopasnoj kornjači.
Ovo se može činiti pomalo pretjeranom reakcijom,
ali u orangutanskom društvu
poznato je da su dečki nestašniji od djevojaka.
A to nije jedina razlika među spolovima.
Kako bi ostvarili svoj potencijal,
osamostaljeni mladi mužjaci poput Pepita
moraju pronaći odraslog mužjaka kao uzor od kojeg će učiti.
U međuvremenu, eto prilike da na djelu vidimo
kako se služiti važnom vještinom u Suaqu.
Odrasli orangutani
željno očekuju dozrijevanje biljke Neesia aquatica.
Komuške sadržavaju vrlo hranjive sjemenke.
Ali morate znati kako ih se dokopati.
Dok ne sazriju, komuške je gotovo nemoguće otvoriti.
U svakoj su deseci sjemenki
zaštićenih tisućama staklastih dlačica.
Kad se otvore, kaloričnih sjemenki ćete se domoći
samo ako upotrijebite oruđe.
A kako ima desetljeća iskustva, šezdesetogodišnja Friska je stručnjak.
Sa štapom prave veličine
može izvući sjemenke a da pritom izbjegne iritantne dlačice.
Orangutani iz Suaqa gotovo su jedini koji to mogu,
iako im katkad trebaju godine da usavrše tu vještinu.
Ženke to obično nauče do četrnaeste godine.
Većini mužjaka treba malo više vremena.
Mlaci poput Pepita i Eden moraju pozorno gledati odrasle
kane li savladati tehniku i uživati u toj hrani prepunoj proteina.
Začudo, čak i nakon što ih orangutani prožvaču,
sjemenke ipak mogu proklijati.
Stara Friska putuje ovim područjem.
Pošla je u posjet kćeri Ellie.
Možda je svjesna da joj se obitelj povećala.
Friska nije samo majka šestero orangutana nego i prabaka.
Novorođenče joj je peto unuče,
što znači da je najuspješnija ženka na ovom području.
No odnos između petog i četvrtog unučeta,
Eden s čuperkom, i dalje je leden.
Orangutani imaju različite pristupe majčinstvu.
Poznato je da je Friska stroga.
Istraživači su primijetili, u usporedbi s drugim majkama,
češće je puštala da joj djeca plaču
i rjeđe je popuštala njihovim zahtjevima.
Taj pristup čvrste ljubavi naslijedila je Ellie
koja ga sada primjenjuje na svoje najstarije dijete Eden.
Majčina je pozornost usredotočena na novo dijete
koje je osvojilo čak i mrzovoljnu baku, kako se čini.
Kao i u slučaju rođaka Pepita,
došao je trenutak da se Eden počne udaljavati od mame.
Bit će to posve novo iskustvo,
samostalan život.
A bez majke
morat će se suočiti s brojnim nepoznatim orangutanima.
Jednog od njih jako će zanimati ta samostalnija Eden.
Dvadesetosmogodišnji Sulli
uvijek je u potrazi za novim vezama.
Zato mu svaki pokret u krošnjama upada u oči.
Unatoč godinama Sulli se još nije razvio u posve zrelog mužjaka
s jastučićima na obrazima.
Čak i za mužjaka bez jastučića na obrazima i dalje je omalen.
No maleni stas nadoknađuje odlučnošću.
A Sulli bez jastučića na obrazima upravo je uočio poznato lice.
Dvadesetjednogodišnju Lily.
Kao podređeni mužjak
Sulli mora preuzeti inicijativu kad je riječ o prilaženju ženkama.
Ne doima se zainteresiranom,
ali kad ste mužjak bez jastučića, morate ustrajati.
Usredotočen na Lily
nije shvatio da ga promatra Otto Rasječena Usna,
stari, ali u Suaqu i dalje dominantni mužjak s jastučićima.
Neće tolerirati da podređeni mužjak poput Sullija
prijateljuje sa ženkama na njegovom teritoriju.
Otto ga mora podsjetiti tko je glavni.
Sulliju je pametnije da odmagli.
Jedna je od prednosti mužjaka bez jastučića na obrazima
što se može kretati mnogo brže od teškaša poput Otta.
Stoga nije teško biti korak ispred.
Ottu nije lako zastrašiti nekoga
komu se ne uspijeva približiti.
Ali trešnjom grana
mužjak s jastučićima na obrazima poručuje drugom da se tornja.
Riješeno.
Bar zasad.
Ovaj zvuk je dugi zov,
zvuk drugog mužjaka s jastučićima.
Titana.
Želi Ottovu krunu.
Osvoji li je, on će biti taj kojeg će rasplodne ženke birati.
Titan, izazivač, kreće u potjeru,
a Otto se daje u bijeg.
U borbi postoji opasnost od ozljede ili goreg ishoda.
Zato se mužjaci s jastučićima bore samo ako nemaju izbora.
Mnogo je bolje ako se sukob može riješiti demonstracijom snage.
A Titan zna kako uzdrmati staroga.
Otto sada želi samo što dalje umaknuti od Titana.
Titan je možda otpravio Otta,
ali još nije dominantni mužjak.
Za taj naslov vjerojatno će se morati suočiti s mnogo jačim protivnicima.
Ovaj neće biti među njima.
To je Pepito.
Mladom mužjaku koji se tek osamostalio
Titan je savršeni uzor od kojeg može učiti.
S masom od gotovo 90 kilograma
Titan se može njihati od drveta do drveta i tako čuvati energiju.
Zacijelo vrijedi pokušati, zar ne?
No problem je kad ste laka kategorija.
Ipak, postoje i drugi načini da se prijeđu udaljenosti.
Pitanje je hoće li ova povijuša izdržati njegovu masu.
Možda je malko riskantno.
Dug je pad do močvare.
Ma neka sve ide kvragu!
Nije uopće sačuvao energiju,
ali igra je sastavni dio učenja.
Titan se reklamira.
Vrijeme je da Pepito nastavi pratiti velikog mužjaka s jastučićima na obrazima.
Ako se uspije ispetljati iz ovih grana.
Kod dugog zova nisu važni samo moć i teritorij.
Znanstvenici su nedavno otkrili da prenose i planove za buduća putovanja.
Titanov zov poručuje drugim orangutanima u kojem će smjeru putovati,
čak i sljedećeg dana.
Pošteno upozorenje svim ostalim zrelim mužjacima na njegovu putu.
To nije dobra vijest za Otta Rasječenu usnu.
Nekadašnji kralj Suaqa sada treba spokojnu mirovinu.
Mogla bi biti s druge strane rijeke,
ali kako da stigne onamo?
Orangutani se boje vode.
Rješenje bi mogao biti most kojim se služe majmuni.
Ali Otto je više nego deset puta teži od langura.
A u rijeci možda ima krokodila.
Ottovo samonametnuto progonstvo iz Suaqa označava kraj jednog razdoblja.
A bez utvrđenog dominantnog mužjaka,
drugi će se mladi mužjaci uzdignuti u hijerarhiji da bi preuzeli taj položaj.
Stoga će se Titan ubrzo suočiti s još jednim suparnikom.
TRI MJESECA POSLIJE
U proteklih nekoliko mjeseci
Eden se skrasila na vlastitom dijelu močvarne šume,
nedaleko od svoje majke Ellie.
Više se puta vraćala kući,
ali takvi su posjeti sada rjeđi.
Kao i svi orangutani iz susjedstva,
navikava se na samoću.
No ipak je zanima što se događa kad se pojave drugi stanovnici,
osobito jesu li obitelj ili prijatelji.
To je Olala, maloljetnica.
Nije dio obitelji,
ali ovdje u Suaqu mlade ženke koje nisu u rodu često se međusobno toleriraju.
Ali ne ovaj put.
Edenine i Olaline obitelji već su dugo u zavadi.
I nema naznake smirivanja.
Eden mora pokušati otjerati Olalu.
Time što se suprotstavila Olali i obranila svoj teritorij
pokazuje koliko je napredovala otkad je otišla od kuće.
Vraća se svojim bobicama,
još nesvjesna novog posjetitelja.
To je Sulli, mužjak bez jastučića na obrazima.
Došao se sprijateljiti s Eden.
Eden baš nije sigurna.
Nikad prije nije bila sama s mužjakom.
Eden zastaje, možda da procijeni situaciju.
Čini se srdačnim.
No Eden ne zna
da je Sullijeva strategija proračunata.
Ako se sad sprijatelji s njom,
možda će imati više šanse kad bude dovoljno stara za razmnožavanje.
Možda je taj pogled bio ohrabrujući znak.
Eden se posvetila štapu punom termita.
A kad je Sulli sustigne, dijeli njezin štap.
Dosad je sve što Eden naučila preuzela od svoje majke Ellie.
Ali dok gleda Sullija, ima priliku naučiti neke druge metode,
čime proširuje znanje o životu u ovoj šumi.
I iako još ne razmišlja o majčinstvu,
možda je ovaj čudni mužjak zanimljiviji nego što je isprva mislila.
Nedaleko odande Edenina majka Ellie je na stablu manga.
Mladunče joj dobro napreduje.
Ljudski promatrači nazvali su ga Emen.
Tri su mu mjeseca i još mora mnogo naučiti o svijetu oko sebe.
U Suaqu termiti su vrlo uobičajen prizor.
Stidljivi Macronus ptilosus, pak…
češće se čuje nego vidi.
U ovoj šumi žive tisuće različitih vrsta životinja.
I kamo god to dvoje orangutana pošlo,
Emen će imati prilike diviti se nečemu novom.
Emen će se s vremenom upoznati s većinom od ovih stvorenja…
i naučiti koja su bezopasna,
a koja nisu.
Ellie mora upozoriti sina kad su životinje opasne
da bi Emen znao kako ih izbjegavati.
Ugriz jamičarke mogao bi biti smrtonosan.
Kao Eden prije njega,
Ellie će i Emena pomno čuvati još godinama.
Zato preživi više njihove mladunčadi nego drugih velikih čovjekolikih majmuna.
Vrijeme je da Ellie svije gnijezdo u kojem će prenoćiti.
Priprema lisnati madrac.
Proći će godine prije nego što Emen ne bude mogao sebi sagraditi gnijezdo.
Od majke će naučiti kako se to točno radi.
Orangutani svaku večer grade novo gnijezdo.
A nijedan veliki čovjekoliki majmun ne gradi tako složena gnijezda.
Svaka jedinka ima svoj način gradnje.
Neki čak dodaju jastuke od lišća.
Šest je ujutro.
Vrijeme za buđenje.
Za one koji se žele izležavati, upravo će se oglasiti alarm.
Siamanzi.
Suaqov jutarnji zbor.
Grkljanske vreće koje se nadimaju pojačavaju njihovo glasanje.
A buka je zaglušujuća ako ste, poput Titana, spavali točno ispod njih.
Ostali su stanovnici već u pokretu.
U Suaqu živi više od 30 vrsta termita.
Ovo su termiti Hospitalitermes.
Hrane se lišćem, lišajevima i korom koje nose u gnijezdo.
Njihove kolone mogu se protezati stotinama metara.
Termiti igraju ključnu ulogu kod prerade i vraćanja hranjivih tvari u šumu…
a i sami su hrana za velike, dlakave čovjekolike majmune
poput Titana.
Pepito i dalje prati što se zbiva.
Sve što nauči od Titana
dobro će doći ako s vremenom postane mužjak s jastučićima na obrazima.
Titan, pak, ima prečeg posla,
kao što je zrelo voće.
I zna gdje je stablo puno baš takvog voća.
Ide najkraćim putem…
I staje samo ako usput naiđe na druge poslastice.
Titan je bio odrastao kad se prvi put pojavio u Suaqu,
no tijekom deset godina izradio je mentalnu kartu stabala koja daju plodove
i upamtio ne samo gdje su nego i kad će biti spremna za branje.
Ako želi dodatno ojačati svoj ionako impresivni stas
i postati kralj prašume, mora neumorno jesti.
I do 8000 kalorija dnevno.
Pepito ne može držati korak s Titanom
pa se zaputio prema mladoj ženki Olali.
Ona jede plodove stabla Litsea gracilipes.
Pepito vjerojatno nikad nije bio u njezinoj blizini.
Vrijedi je izbliza promotriti.
Čini se da i on nju zanima.
No je li to bilo upoznavanje kakvo je imala na umu…
teško je reći.
S ove udaljenosti Pepito može proučiti njezinu tehniku hranjenja.
I možda naučiti nešto novo.
No Olali je dojadilo da bulji u nju.
Pepitu je učenje od vršnjaka još jedan dio nauka
i možda mu čak poveća izglede za preživljavanje.
Titana zaokuplja još nešto.
I čini se da to nije Yulia.
Kao glavni mužjak neodoljivo privlači odrasle ženke poput Yulije
koje traže vezu.
Začudo, ne uspijeva ga baš uvesti u pravo raspoloženje.
Možda pomogne bude li ga bockala po osjetljivom području.
Valja preispitati pristup.
Možda dar u obliku nekoliko listova?
Nitko nije svemoćan
kad treba privući nečiju pozornost.
Ili ipak nije sve gotovo?
Yulia je napokon shvatila poruku.
Ostavlja rastresenog Titana da razmišlja,
možda zabrinutog jer bi mu izazov mogao uputiti
snažniji mužjak s jastučićima na obrazima.
Eden je sama pronašla plodove Litsea gracilipes.
Uz nju je Sulli, mužjak bez jastučića na obrazima.
Čini se da mu se upornost isplatila.
Kako bi izbacila neukusne komadiće ploda,
Eden cijedi sok kroz svoje krzno.
Začudo, Sulli se služi Edeninim krznom za isti posao.
No je li prevršio mjeru ovom naizgled intimnom radnjom?
Malo se udaljava od njega.
Sulli je slijedi.
Mora mu se priznati da je uporan.
Istraživači u Suaqu oduvijek ga znaju kao ljubaznog, razigranog tipa…
ali ne tumači znakove koje mu Eden šalje.
Ono što bi mogla biti zaigranost počinje se doimati prijetećim
i Eden je prekipjelo.
Ni iznenadni pljusak ne može pokvariti Sullijev entuzijazam.
Sve je to previše za Eden.
Sulli ostaje sam da razmišlja.
Dugi zov zrelih mužjaka jedinstven je kao otisak prstiju,
a ovaj ne pripada Titanu.
Još jedan mužjak s jastučićima, prekriven svježim ožiljcima iz bitke.
Ovo je Rakus.
Prije deset mjeseci bio je podređeni mužjak.
Zbog goleme navale hormona
otad je gotovo udvostručio veličinu i dobio jastučiće na obrazima.
Rakus sada želi zasjesti na vrh,
ali još se nije riješio aktualnog suparnika.
Titana.
Titanova obrana naslova mogla bi biti gotova.
Čini se da je Rakus novi kandidat,
iako ga je to skupo stajalo.
Ima gadnu posjekotinu na šaci,
slomljeni srednjak…
i razderano lice.
Te će rane s vremenom zacijeljeti,
ali odsječeni palac je druga priča.
Unatoč ozljedama, Rakus mora biti na oprezu.
Titan bi se ipak mogao vratiti.
No ne može dovijeka stražariti.
Iscrpljenost će uzeti danak.
Iznad njega prolazi Sulli, mužjak bez jastučića.
Prije deset mjeseci, dok Rakus još nije imao jastučiće, bili su prijatelji.
Više nisu.
A mužjaci koji se bore za dominantno mjesto
imaju jako kratak fitilj.
U žurbi da krene u potjeru, Rakus griješi u prosudbi.
No čini se da je dobro.
Očajnički mu treba odmor.
No čak je i sad smogao snage da uputi
još jednu poruku susjedstvu.
To je upozorenje mužjacima s jastučićima i poziv odraslim ženkama.
Stara Friska prva se odaziva Rakusovu zovu.
Zvuk njezina kretanja među drvećem opet ga je uznemirio.
Još ne shvaća da je to Friska.
Njih se dvoje godinama poznaju…
iako Friska možda nije vidjela Rakusa otkad je postao mužjak s jastučićima.
No mudre stare ženke poput Friske
odlično znaju procijeniti tko će biti sljedeći dominantni mužjak.
Svojim posjetom pruža potporu novom kandidatu.
Bude li se Friska ponovno parila i dobila sedmo mladunče,
to će vjerojatno biti s njim.
OSAM MJESECI POSLIJE
Friskin unuk Emen navršio je jednu godinu
i spreman je za sljedeću veliku prekretnicu.
Prve četiri godine života
majka nosi mladunče orangutana kuda god da ide šumom.
No Emen je došao u dob kad želi samostalnije istraživati svijet.
Prilika mu se pruži kad god se ona zaustavi.
Kao sada.
Daleko je do tla.
Treba se čvrsto držati.
Ali igra je ovaj put gotova.
Sad na scenu stupaju fizikalni zakoni.
Ellie mora odmjeriti koliku da silu primijeni da svlada otpor.
Još jedna prilika?
Emen se ponovno odšuljao.
Emen se možda još nikad nije ovoliko udaljio od majke.
Obično se preporučuju tri kontaktne točke…
ali koji mališan ne iskušava granice?
Međutim, Emenov trenutak slobode mahom je privid.
Kao svim majkama diljem svijeta,
Ellie je prirodno paziti na malenoga.
A kad mu dojadi solirati,
mamino je tijelo sjajno igralište.
Eden se vratila kući.
Još ima važnih stvari koje Eden mora naučiti od majke.
Promatranje Ellie i Emena zajedno možda joj je najbolja prilika
da vidi majčinstvo na djelu prije nego što dobije vlastito mladunče.
Hoće li njezina metoda biti
gruba ljubav?
Ili nježniji pristup?
Kao i kod svih orangutana,
gledanje i učenje ključni su za Edenin uspjeh.
A ako postoji nešto što privlači pozornost svih odraslih orangutana,
to je rupa u stablu.
U njima žive stvari,
katkad jestive stvari.
Zato vrijedi provjeriti svaku rupu.
A kad nešto zuji oko otvora,
poput pčela bez žalca,
još je bolje.
Jer to znači ličinke ili med.
Za male rupe trebaš štap da bi dosegnuo ono što je unutra,
ali za ovu ne.
Da prste poližeš.
A najbolje je
što je to obrok od meda bez uboda.
Na Edeninu žalost, dijeljenje ne dolazi u obzir.
Eden mora sama potražiti vrč s medom.
A zna gdje je.
Kao i kod Ellienog, kukci zuje oko ulaza.
Dobar znak.
Ali ovi izgledaju veće i opakije.
Vrijeme je da zgrabi i zbriše.
No kad zabiješ ruku u osinje gnijezdo,
jako ih razljutiš.
Šaka ličinki možda nije vrijedila tolikih uboda.
Sljedeći će put biti pametnija.
Prošlo je nekoliko mjeseci od Rakusove borbe s Titanom.
Rana ispod oka lijepo je zarasla.
I potvrdio je status neupitnog kralja Suaqa.
Da bi ostao na vrhu, mora biti u formi i snažan.
Pomoći će termiti prepuni proteina.
Iako rad oko trulog drveta nosi rizike.
Joj!
Rakusov dan nije dobro počeo,
ali glava će manje boljeti nakon osvježavajućeg pića,
a u ovoj šumi to nije teško naći.
Tropski vrčevac.
Prirodni vrčevi za vodu u šumi.
Svaki sadržava mješavinu kišnice i djelomično probavljenih kukaca.
Fino!
Budući da je sada dominantni mužjak, Rakusov život više nikad neće biti isti.
Uspostavit će veze sa ženkama iz susjedstva
poput Friske i Ellie.
Ali izbjegavat će sve druge orangutane.
Ipak, kao dokazani kralj,
sama njegova prisutnost spriječit će rast jastučića na obrazima kod drugih mužjaka.
To će produljiti njegovu vladavinu, koja bi mogla potrajati i deset godina.
I Eden je napredovala.
Izrađuje oruđe u obliku štapa…
kako bi pokušala dosegnuti što god je u ovoj rupi.
Prvi je put dokučila kako upotrijebili oruđe
a da joj majka Ellie nije pokazala kako se to radi.
No ovim oruđem nije postigla željeni rezultat.
Treba nanovo promisliti.
Doista pokušava riješiti problem.
Može li ova povijuša pomoći?
Štap je duži,
ali možda ipak nije dovoljno dug.
Proći će nekoliko godina prije negoli Eden bude vješto rabila oruđe,
ali ova je vještina velika prekretnica na njezinu putovanju.
Pravi znak da je spremna za samostalni život u prašumi.
Pred njom će biti još izazova,
ali najveći izazov za nju i sve orangutane iz susjedstva
doći će iz svijeta izvan njihovih granica.
Kad je stara Friska bila Edeninih godina, orangutana je bilo po cijeloj Sumatri.
Danas više nije tako.
U proteklih 20 godina
nestalo je nevjerojatnih 80 posto svjetskih orangutanskih prašuma.
Hoće li šuma Suaq trajati dovoljno dugo da Pepito ispusti dugi zov?
Ili da Eden podigne vlastitu obitelj?
Uz dug proces učenja
ovi majmuni sporog rasta ne mogu se nositi s brzim promjenama u svom staništu.
Danas samo uska rijeka Limbang
stoji između Edeninog doma i neumoljivog ljudskog razvoja.
No sve dok je šuma u Suaqu zaštićena,
priča o tim našim iznimnim srodnicima trajat će još naraštajima.
To zacijelo nije presmiona želja.
Prijevod titlova: Ana Sabljak